පැල්මඩුල්ල මහේස්ත‍්‍රාත් චාන්දනි නිරංජලා ඩයස් මහත්මිය එහිදී අපරාධ පරීක්ෂණ දෙපාර්තමේන්තුවට ඉදිරිපත් කළ කරුණුද සැළකිල්ලට යොමු කළාය. මෙම නඩුවේ පරීක්ෂණ අවසන් නැති නිසා සැකකරු අත්අඩංගුවට ගත් පළමු වැනි දින වාර්තාව පමණක් ලබාදීමට මහේස්ත‍්‍රාත්වරිය එහිදී නියම කළාය. සැකකාර ධර්මසිරිගේ ප‍්‍රාදේශීය සභා මන්තී‍්‍ර ධුරය අහෝසිවීමට ඉඩ ඇති නිසා 2012 මැයි 29 පැවැත්වෙන ගොඩකවෙල ප‍්‍රාදේශීය සභාවේ මාසික රැස්වීමට සහභාගිවීමට අවසර ලබාදෙන ලෙසද සැකකරුගේ නීතිඥයෝ එහිදී ඉල්ලීමක් කළෝය. එම නියෝගය ලබාදීමේ අභිමතය ඇත්තේ බන්ධනාගාර අධිකාරිවරයාට බවත් අධිකරණ කොමිෂන් සභා චක‍්‍රලේඛ 320 යටතේ එම ඉල්ලීම කළ හැකි බව ද මහේස්ත‍්‍රාත්වරිය එහිදී පැවැසුවාය.